«Real Madrid»ning ikki futbolchisi – Garet Beyl hamda Serxio Regilon «Tottenhem»ga o‘tishdi. 31 yoshli Garet Beyl 2020/21 yilgi mavsumni ijara asosida London klubida o‘tkazadi. U yangi jamoasida 9-raqamni tanladi. Beyl «Tottenhem»da 2007 yildan 2013 yilgacha o‘ynagan, so‘ng 100 mln yevro evaziga «Real»ga o‘tgan. Bale. Is. Back.    Welcome home, @GarethBale11 #BaleIsBack #COYS pic.twitter.com/iOIWC2ZwtC  — Tottenham Hotspur (@SpursOfficial) September 19, 2020 Shuningdek, «Real»ning yana bir futbolchisi – 23 yoshli Serxio Regilon ham «Tottenhem» tarkibiga o‘tdi. Ispaniyalik himoyachi «shporlar» bilan 2025 yilgacha mo‘ljallangan bitim imzoladi. Xabar qilinishicha, londonliklar Regilon uchun 30 mln yevro to‘lashdi. Shuningdek, shartnomada «qaymoqranglilar» Regilonni 40-45 mln yevro evaziga qaytarib olishlari mumkinligi ham ko‘zda tutilgan. Regilon o‘tgan mavsumni «Sevilya»da ijarada o‘tkazib, jamoa bilan Yevropa Ligasida g‘olib bo‘ldi. La Liga doirasida esa 31ta o‘yinda 2ta gol urdi.